ΓΡΑΠΤΗ ΕΡΩΤΗΣΗ E-1978/02

υποβολή: Olivier Dupuis (NI) προς την Επιτροπή

(8 Ιουλίου 2002)

Θέμα: Η περίπτωση του κ. Gregory Pasko

Στις 25 Ιουνίου ε.ε., το Ανώτατο Δικαστήριο της Ρωσικής Ομοσπονδίας πρόκειται να εξετάσει τελικά την έφεση του κ. Gregory Pasko ο οποίος έχει καταδικαστεί σε τετραετή φυλάκιση για κατασκοπεία, κατοχή δήθεν εμπιστευτικών πληροφοριών και πρόθεση διάδοσής τους εν συνεχεία. Από τις 25 Δεκεμβρίου 2001, ο κ. Pasko βρίσκεταιπό κράτηση σε κελί απομόνωσης. Το Ανώτατο Δικαστήριο δύναται να αποφασίσει είτε να απαλλάξει τον κ. Pasko, αναγνωρίζοντας την έλλειψη νομικής βάσης των εναντίον του κατηγοριών, καθώς και τον παράνομο χαρακτήρα των αστυνομικών και δικαστικών διαδικασιών που εφαρμόσθηκαν στην περίπτωσή του, είτε να επιβεβαιώσει την προηγούμενη καταδικαστική απόφαση και να αυξήσει την ποινή, είτε ακόμη — μάλλον απίθανο — να ακυρώσει την καταδικαστική απόφαση και να παραπέμψει την περίπτωση ενώπιον του Δικαστηρίου του Στόλου του Ειρηνικού, αποφασίζοντας κατ' αυτόν τον τρόπο να παρατείνει τους διωγμούς και την ταλαιπωρία πουφίσταται ο κ. Pasko από το 1997.

Μπορεί να αναφέρει η Επιτροπή σε ποια διαβήματα έχει ήδη προβεί προκειμένου να εξασφαλίσει την ταχεία εκδίκαση τηςπόθεσης Pasko, σύμφωνα με τις αρχές του κράτους δικαίου και τις διεθνείς συμβάσεις σχετικά με τα ανθρώπινα δικαιώματα και τις θεμελιώδεις ελευθερίες που έχει επικυρώσει η Ρωσική Ομοσπονδία· Ποιες πολιτικές, διπλωματικές και άλλες πρωτοβουλίες προτίθεται να αναλάβει η Επιτροπή σε περίπτωση που το Ανώτατο Δικαστήριο επιβεβαιώσει την καταδίκη του κ. Pasko, αποδεικνύοντας για άλλη μια φορά τηνποταγή του δικαστικού συστήματος στην πολιτική και στρατιωτική εξουσία· Επίσης,πό το φως του διωγμού πουφίσταται ο κ. Pasko, δεν κρίνει η Επιτροπή ότι η χρηματοδότηση προγραμμάτων προστασίας ή αποκατάστασης του περιβάλλοντος στη Ρωσία θα πρέπει να εξαρτηθεί από την πραγματική ελευθερία έρευνας και διάδοσης των αποτελεσμάτων των σχετικών ερευνών από τους ρώσους πολίτες, είτε είναι δημοσιογράφοι είτε όχι·

Κοινή απάντησητου κ. Patten εξ ονόματος της Επιτροπήςστις γραπτές ερωτήσεις E-1929/02 και E-1978/02

(30 Ιουλίου 2002)

Η Επιτροπή συμμερίζεται τις ανησυχίες όσον αφορά την κατάσταση του κ. Pasko, η καταδίκη του οποίου περιέχει κενά λόγω της απουσίας ορισμένων βασικών στοιχείων ανεξάρτητης και δίκαιης απονομής δικαιοσύνης, όπως η δημοσιότητα. Η Επιτροπή ελπίζει ότι οι αρμόδιες ρωσικές αρχές θα εξεύρουν γρήγορα μια λύση για να τεθεί τέρμα στην ατυχή προσωπική περιπέτεια του κ. Pasko.

Πέρα από την ανησυχητική προσωπική περιπέτεια του κ. Pasko, ηπόθεση αυτή είναι λυπηρή δεδομένου ότι έρχεται να ενισχύσει μια τάση περιορισμού της ελευθερίας των ρωσικών ΜΜΕ. Η απόφαση του Ανωτάτου Στρατοδικείου της 25ης Ιουνίου 2002 με την οποία απορρίφθηκε η έφεση που άσκησε ο κ. Pasko, συνέπεσε με ορισμένες άλλες δικαστικές αποφάσεις που προκάλεσαν ανησυχίες στουςπέρμαχους των ανθρωπίνων δικαιωμάτων και στους ανθρώπους των ΜΜΕ τόσο στη Ρωσία όσο και διεθνώς. Σχετικά θα πρέπει να σημειωθεί ότι στο κοινό ανακοινωθέν της συνάντησης κορυφής ΕΕ-Ρωσίας της 29ης Μαΐου επαναλαμβάνεται η δέσμευση για την επίτευξη του κοινού μας στόχου της ενίσχυσης των δομών μιας κοινωνίας βασισμένης στον σεβασμό των δημοκρατικών αρχών και των ανθρώπινων δικαιωμάτων. Στο πλαίσιο αυτό έχει βασική σημασία η προάσπιση της ελευθερίας της έκφρασης.

Η ΕΕ έθεσε την ειδική περίπτωση του κ. Pasko στις αρμόδιες ρωσικές αρχές. Η Επιτροπή επιφυλάσσεται να αναλάβει και άλλου είδους διπλωματική δράσηπό το φως των εξελίξεων.

Γενικότερα, η Ένωση θα εξακολουθήσει να θίγει το θέμα της ελευθερίας της έκφρασης και του τύπου στο πλαίσιο του πολιτικού της διαλόγου με τη Ρωσία τονίζοντας, ιδίως, την ανάγκη διαφύλαξης των όσων επιτεύχθηκαν στον τομέα της ελευθερίας της έκφρασης από το 1991 και μετά. Αυτό αποτελεί μια σημαντική συνιστώσα των προσπαθειών που καταβάλλουμε για την εγκαθίδρυση μιας στρατηγικής εταιρικής σχέσης μεταξύ της ΕΕ και της Ρωσικής Ομοσπονδίας εδρασμένης σε κοινές βασικές αξίες.